ಹಸಿ ಅರಿಶಿನ ಬಗ್ಗೆ ನಿಮಗೆಷ್ಟು ಗೊತ್ತು? ಅರಿಶಿಣ.. ಈಗ ಹಸಿಅರಿಶಿನದ ಗೆಡ್ಡೆ ಸಿಗುವ ಸೀಸನ್. ಆರೋಗ್ಯಕ್ಕೆ ಮತ್ತು ಆಹಾರದಲ್ಲಿ ಹೆಚ್ಚು ಉಪಯೋಗಿಸಿಕೊಳ್ಳುವುದು ಕ್ಷೇಮ. ಹೇಗೆ. ಹಸಿ ಅರಿಶಿನದ ಗೊಜ್ಜು. ಐದಾರು ಅರಿಶಿಣದ ಕೊನೆಯನ್ನು ಚೆನ್ನಾಗಿ ತೊಳೆದು ಸಿಪ್ಪೆ ತೆಗೆದು ಸಣ್ಣಗೆ ಹಚ್ಚಿಕೊಳ್ಳಿ.. ಬಾಣಲಿಗೆ ಎಣ್ಣೆ ಸಾಸಿವೆ ಕರಿಬೇವು ಇಂಗು ಹಾಕಿ ಒಗ್ಗರಣೆ ಮಾಡಿಕೊಳ್ಳಿ.. ಹಚ್ಚಿದ ಅರಿಶಿನ ವನ್ನು ಹಾಕಿ ಬಾಡಿಸಿ.. ಚೆನ್ನಾಗಿ ಬೆಂದ ಮೇಲೆ ಅದಕ್ಕೆ ಹುಣಿಸೆ ಹಣ್ಣಿನ ರಸ.. ರಸಂ ಪುಡಿ ಸ್ವಲ್ಪ, ಬೆಲ್ಲ.. ಉಪ್ಪು ಹಾಕಿ ಕುದಿಸಿ.. ಹೆಚ್ಚು ನೀರುಬೇಡ..ಚೆನ್ನಾಗಿ ಕುದಿಸಿ. ಸುಮಾರು ದಿನ ಇಟ್ಟುಕೊಳ್ಳಬಹುದು. ಶೀತ,ಕೆಮ್ಮು ,, ಆದಾಗ ತಿಂದರೆ ಆರೋಗ್ಯಕ್ಕೂ ಒಳ್ಳೆಯದು.. ಕಫ ಕರಗಿಸುತ್ತದೆ.ಅನ್ನಕ್ಕೆ ರುಚಿ ಯಾಗಿರುತ್ತದೆ. ಒಂದೆರಡು ತುತ್ತು ವಾರದಲ್ಲಿ 2..3 ದಿನ ತಿನ್ನಿ.. ಸ್ವಲ್ಪ ಉಷ್ಣಕಾರಿ ಕೂಡ. ಉಪ್ಪಿನಕಾಯಿ. ನಿಂಬೆಹಣ್ಣು 4..5. ಹಸಿ ಅರಿಶಿಣದ ಕೊನೆ 4..5.. ಹಸಿಮೆಣಸಿನಕಾಯಿ 4..5.. ಉಪ್ಪು. ಚಿಲ್ಲಿ ಪೌಡರ್.. ಮೆಂತ್ಯ ಪುಡಿ ಹುರಿದು ಪುಡಿ ಮಾಡಿದ್ದು 2. ಸ್ಪೂನ್.. ನಿಂಬೆಹಣ್ಣು, ಅರಿಶಿಣ, ಮೆಣಸಿಕಾಯಿ ಎಲ್ಲ ಹಚ್ಚಿಕೊಳ್ಳಿ. ನಿಂಬೆಹಣ್ಣು.. ಮೆಣಸಿನಕಾಯಿ, ಅರಿಶಿಣ ಎಲ್ಲವನ್ನೂ ಹಚ್ಚಿ ಉಪ್ಪು ಹಾಕಿ ಒಂದು ವಾರದ ನಂತರ ಅದಕ್ಕೆ ಒಗ್ಗರಣೆ,, ಮತ್ತು ಕಾರ ಹಾಕಿ.15.. ದಿನದನಂತರ ಉಪಯೋಗಿಸಿ. ಚರ್ಮಕ್ಕೆ ಹೊಳಪು ನೀಡುತ್ತದೆ. ಮುಖದಲ್ಲಿ ಕಪ್ಪು ಕಲೆಗಳನ್ನು ತೊಲಗಿಸುತ್ತದೆ. ಅದಕ್ಕಾಗಿಯೇ ತಮಿಳು ಸಂಪ್ರದಾಯ ದವರು ಹಸಿ ಅರಿಶಿನವನ್ನು ಹೆಚ್ಚು ಈ ತಿಂಗಳುಗಳಲ್ಲಿ ಉಪಯೋಗಿಸುತ್ತಾರೆ.. ಗಂಧದ ಕಲ್ಲಿನಲ್ಲಿ ಸ್ವಲ್ಪ ನಿರುಬಿಟ್ಟು ಚೆನ್ನಾಗಿಅರೆದು, ಆಗಂಧವನ್ನು ಸ್ನಾನಕ್ಕೆ ಉಪಯೋಗಿಸುತ್ತೇವೆ.. ಸ್ನಾನಕ್ಕೆ ಮುಂಚೆ ಯು ಅರ್ಧ ಗಂಟೆ ಮುಂಚೆ ಮುಖಕ್ಕೆ ಹಸಿ ಹಾಲಿನಲ್ಲಿ ಅರೆದು ಪ್ಯಾಕ್ ನಂತೆಯೂ ಬಳಸ ಬಹುದು. ಇದರ ಎಲೆಗಳಲ್ಲಿ ಕಡುಬು ಮಾಡುವುದು ಉಂಟು.. ಸಿಕ್ಕರೆ ನೀವೇ ಒಣಗಿಸಿ ಇಟ್ಟುಕೊಳ್ಳಿ. ಯಾವುದೇ ರಾಸಾಯನಿಕವು ಇಲ್ಲದ ಆರೋಗ್ಯಕಾರಿ ಅರಿಶಿನ ಪುಡಿಯನ್ನು ಮಾಡಿಕೊಳ್ಳಬಹುದು. ಯಶುಪ್ರಸಾದ್